I wakken igerdan-nni nniḍen ur iy-ḥeqqren ara, ur iyi-kkaten ara tbeṭṭu-aɣ ayen akk d-twwi. Yiwet n tikelt teqim acḥal ur d-tusi, ‘eddan ledwar, taggara tuɣal tusa-d, tettban d tawraɣt teḍ‘ef, tessfhem iyi-d belli yennuɣ gma La‘mara akked yiwen n uqcic d tizya-as, tekka-d ger-asen; dɣa yewwet-itt-id baba-as n uqcic-nni s uzru, iḥuza-tt-id deg unyir-is sleḥqen-tt s axxam-is, tefssex acḥal n wussan nettat ger tudert d lemut, teḥla. Tesers afus-iw ɣef uqarru-is ḥulfeɣ-as d axjiḍ.